Katin (filmo)

Katin () estas pola milita drama filmo el 2007 reĝisorita de Andreo Vajda, kiu prezentas katinan murdon. La fotadon por la filmo oni komencis oktobre 2006 kaj finis januare 2007. La unua solena spektaklo okazis la 17-an de septembro 2007 en Varsovio en datreveno de sovetunia agreso al Pollando.

Labortitolo de la filmo: Post mortem. Opowieść katyńska (Post mortem. Katina rakonto) estas tia kiel la filmromano de Andrzej Mularczyk, surbaze de kiu ĝi estis realigita. La filmon oni nomumis al Oskar-premio 2007 en kategorio de la plej bona fremdlingva filmo.

La filmo gajnis la unuan premion por la plej bona pola filmo en 2008. Kreintoj de la filmo ricevis 7 statuetojn en diversaj kategorioj. Magdalena Biedrzycka ricevis Eŭropan Filmpremion en 2008 en kategorio Prix D’Excellence por la filmaj kostumoj.

 Premieroj 
 septembro 2007 - Pollando
 oktobro 2007 - Francio
 februaro 2008 - Germanio
 aprilo 2008 - Hungario
 junio 2008 - Rumanio
 julio 2008 - Ĉeĥio
 aŭgusto 2008 - Finnlando
 oktobro 2008 - Belgio
 novembro 2008 - Argentino
 novembro 2008 - Italio
 decembro 2008 - Svedio
 januaro 2009 - Grekio
 januaro 2009 - Danio
 aprilo 2009 Grand-Britio
 majo 2009 Ĉilio

La filmo estis krome distribuata en Slovakio, Aŭstrio, Latvio, Bulgario, Tajvano, Litovio, Brazilo kaj Irano en 2008; Norvegio, Ukrainio, Japanio, Usono, Slovenio, Aŭstralio en 2009.

En Ĉinio oni malpermesis ĝin montri kaj kopii kiel malkonkorda kun la vidpunkto de la regantoj de Ĉina Popola Respubliko, sed tamen kopioj estas alireblaj en pirataj versioj.

En Rusio la filmon oni montris la 2-an de aprilo 2010 (enŝaltkvoto 1,5% da spektantoj), kaj la 11-an de aprilo - unu tagon post kraŝo de la pola aviadilo Tu-154 en Smolensk (enŝaltkvoto 4,4% da spektantoj). Antaŭ televidiloj kolektiĝis 2,8 milionoj da personoj.

Post la katastrofo en Smolensk kaj vasta raportado pri tio en la mondo pluraj televidstacioj en diversaj ŝtatoj esprimis intereson montri la filmon.

 Vidu ankaŭ 
 Masakro de Katin
 Kraŝo de la pola prezidenta aviadilo en 2010

Kategorio:Polaj historiaj filmoj
Kategorio:Plurlingvaj filmoj
Kategorio:Pollando en filmoj
Kategorio:Sovetunio en filmoj
Kategorio:Pollingvaj filmoj
Kategorio:Filmoj pri la Dua Mondmilito
Kategorio:Filmoj laŭ veraj faktoj
Kategorio:Filmoj aperintaj en 2007
Kategorio:Masakro de Katin